**VIEŠOJO PIRKIMO - PARDAVIMO SUTARTIS Nr. OFD-VP24-139**

2024 m. gegužės 24 d.

Kaunas

**UAB „Officeday“**, juridinio asmens kodas 124931353, atstovaujama generalinio direktoriaus Pauliaus Barono, veikiančio pagal bendrovės įstatus (toliau – **Pardavėjas**), ir

Šalčininkų r. Eišiškių gimnazija, juridinio asmens kodas 191416098, atstovaujama direktoriaus Roberto Sliževskio, veikiančio pagal įstatus (toliau – **Pirkėjas**), sudarė šią viešojo pirkimo – pardavimo sutartį (toliau – **Sutartis**).

1. **SUTARTIES DALYKAS**
	1. Vadovaudamiesi Lietuvos Respublikos Viešųjų pirkimų įstatymo, viešųjų pirkimų tarnybos direktoriaus įsakymo Dėl mažos vertės pirkimų tvarkos aprašo patvirtinimo nuostatomis ir šia Sutartimi Pardavėjas įsipareigoja parduoti Pirkėjui prekes, o Pirkėjas įsipareigoja už jas atsiskaityti su Pardavėju šioje Sutartyje numatytomis sąlygomis.
2. **PREKIŲ KAINA, KIEKIS IR ASORTIMENTAS**
	1. Prekių kaina, kiekis ir asortimentas nurodytas prieduose prie šios Sutarties, kurie yra laikomi neatskiriamos šios Sutarties dalys (toliau – **Prekės**). Sutarties objektas – **įvairūs maisto produktai**.Preliminari Sutarties vertė –

**14788,00 EUR (keturiolika tūkstančiai septyni šimtai aštuoniasdešimt aštuoni 00 ct.)EUR.**

* 1. Prekių kainos išlieka pastovios visą Sutarties galiojimo laikotarpį. Kaina koreguojama tik šiais atvejais:
		1. pasikeitus mokesčiams, turintiems tiesioginę įtaką Prekių kainai, nustatytai šia Sutartimi. Prekių kaina tokiu atveju keičiama proporcingai pasikeitusiems mokesčiams, sudarantiems Sutarties kainą (atskirų Prekių kainą);
		2. atsižvelgiant į bendrą atitinkamų prekių kainų lygio pasikeitimą, jei bendras atitinkamų prekių kainų lygio pasikeitimas yra didesnis nei 5 % nuo Sutarties įsigaliojimo dienos. Apie tai sprendžiama pagal oficialių atitinkamų viešojo administravimo funkcijas atliekančių institucijų (statistikos departamento ir pan.) skelbiamą informaciją ar jų pateiktas pažymas arba pagal kitus Sutarties kainos (atskirų Prekių kainos) koregavimą inicijuojančios šalies pateiktus dokumentus ar informaciją;
		3. atsižvelgiant į kitas, nuo Sutarties šalių valios nepriklausančias aplinkybes, objektyviai turinčias įtakos Sutarties/Prekių kainai. Šiomis aplinkybėmis negali būti laikomas trečiųjų šalių įsipareigojimų nevykdymas ar netinkamas vykdymas Sutarties šalių atžvilgiu.
1. **PREKIŲ KOKYBĖ**
	1. Prekių kokybė turi atitikti šalies gamintojos bei Lietuvos Respublikos norminių teisės aktų reikalavimus.
2. **PRISTATYMO SĄLYGOS, PREKIŲ PRIĖMIMAS, GRĄŽINIMAS**
	1. Prekes Pirkėjui tiekia Pardavėjas į Pirkėjo sandėlį ar kitą Pirkėjo nurodytą vietą Lietuvos Respublikos teritorijoje, nebent šalys susitaria kitaip.
	2. Pardavėjas Prekes tiekia su Pirkėju suderintu grafiku pagal Pirkėjo pateiktus užsakymus. Visi Pirkėjo užsakymai turi būti pateikti iki 12 val. (arba kitu laiku, kuris yra skelbiamas Pardavėjo internetiniame tinklapyje) ir bet kuriuo atveju ne vėliau kaip prieš 24 (dvidešimt keturias) valandas iki Prekių pristatymo. Tuo atveju, jeigu Prekių užsakymo pateikimo terminai nurodyti šiame punkte skiriasi nuo Prekių užsakymų pateikimų terminų skelbiamų Pardavėjo internetiniame tinklapyje, vadovaujamasi Pardavėjo internetiniame tinklapyje nustatytais Prekių užsakymų pateikimų terminais.
	3. Prekių priėmimas vyksta Pirkėjo sandėlyje arba kitoje šalių suderintoje vietoje.
	4. Pirkėjas garantuoja netrukdomą Pardavėjo transporto priemonės privažiavimą prie Pirkėjo sandėlio, to neužtikrinus Pirkėjas įsipareigoja priimti Prekes prie Pardavėjo transporto priemonės.
	5. Prekes gali priimti tik Pirkėjo įgaliotas atstovas, pasirašydamas Prekių perdavimo - priėmimo dokumentuose.
	6. Prekės tampa Pirkėjo nuosavybe tik pilnai už jas atsiskaičius šioje Sutartyje numatytomis sąlygomis.
	7. Prekių priėmimo metu nustačius Prekių trūkumą arba defektą, Pirkėjas grąžinamoms ir/arba trūkstamoms Prekėms įsipareigoja išrašyti debetinę sąskaitą bei užpildyti Pardavėjo atstovo (vairuotojo) pateiktą *“Neatitikimų ir broko aktą”,* nurodant problemos esmę. Visas pretenzijas dėl neakivaizdžių Prekių defektų Pirkėjas turi teisę pareikšti Pardavėjui ne vėliau, kaip per 10 dienų po Prekių priėmimo dienos.
	8. Pirkėjas turi teisę grąžinti Pardavėjui tik nekokybiškas arba nepilnos komplektacijos Prekes.
	9. Pirkėjas gali grąžinti kokybiškas arba pilnos komplektacijos Prekes Pardavėjui tik šalims dėl to susitarus atskirai.
3. **TARA IR JOS GRĄŽINIMAS**
	1. Pardavėjas tiekia produkciją apyvartinėje taroje. Apyvartinės taros vertė nurodyta Prekių tiekimo dokumentuose, tačiau nėra įtraukiama į Prekių kainą. Apyvartinė tara yra Pardavėjo turtas.
	2. Pirkėjas įsipareigoja grąžinti su Prekėmis gautą apyvartinę tarą iš karto arba sekančiu Prekių pristatymu, bet ne vėliau kaip per 30 dienų nuo apyvartinės taros gavimo.
	3. Grąžinama apyvartinė tara privalo būti švari ir nesulūžusi.
	4. Jeigu apyvartinė tara nėra grąžinama laiku, Pardavėjas turi teisę išrašyti PVM sąskaitą – faktūrą Pirkėjui už jam pristatytą apyvartinę tarą, o Pirkėjas įsipareigoja už apyvartinę tarą sumokėti per Sutartyje nustatytą apmokėjimo už Prekes terminą. Pardavėjui turint pagrįstos informacijos apie Pirkėjui iškeltą bankroto bylą, jo nemokumą, kreditų negrąžinimą bei kitų prisiimtų finansinių įsipareigojimų nevykdymą, Pardavėjas turi teisę nedelsiant išrašyti PVM sąskaitą – faktūrą Pirkėjui už jam pristatytą apyvartinę tarą, o Pirkėjas įsipareigoja kitą dieną po PVM sąskaitos – išrašymo dienos sumokėti už apyvartinę tarą, priešingu atveju Pardavėjas turi teisę reikalauti, o Pirkėjas privalo mokėti 0,02% dydžio delspinigius už kiekvieną Pirkėjo pavėluotą atsiskaityti dieną nuo pavėluotos apmokėti sumos.
4. **ATSISKAITYMO SĄLYGOS**
	1. Už Prekes Pirkėjas su Pardavėju privalo atsiskaityti per 30 (trisdešimt) kalendorinių dienų nuo Prekių priėmimo - perdavimo dienos. Pardavėjas turi teisę stabdyti Prekių tiekimą tuo atveju, jeigu Pirkėjas pavėluoja atsiskaityti pagal šį Sutarties punktą. Mokėjimai atliekami bankiniu pavedimų į Pardavėjo, šioje Sutartyje nurodytą, sąskaitą banke.
	2. Už žemės ūkio produkciją (maisto prekės), už kurią atsiskaitymo tvarką nustato LR Atsiskaitymo už žemės ūkio produkciją įstatymas bei LR Vyriausybės nutarimas „Dėl atsiskaitymo už žemės ūkio produkciją ir jos įkainojimo terminų“, turi būti apmokėta šioje Sutartyje numatytais terminais, išskyrus atvejus, kai minėtuose teisės aktuose nurodytas atsiskaitymo terminas yra trumpesnis nei nurodytas šioje Sutartyje. Tokiu atveju už prekes atsiskaitoma minėtuose teisės aktuose nurodytais terminais.
	3. Jeigu už žemės ūkio produkciją (maisto prekes) Pirkėjas neatsiskaitys su Pardavėju LR Atsiskaitymo už žemės ūkio produkciją įstatyme bei LR Vyriausybės nutarime „Dėl atsiskaitymo už žemės ūkio produkciją ir jos įkainojimo terminų“ numatyta tvarka, jis turi mokėti šiuose teisės aktuose numatytomis sąlygomis nustatytas palūkanas.
	4. Vykdant šią Sutartį, Pardavėjas turi teisę PVM sąskaitas – faktūras, sąskaitas – faktūras, kreditinius ir debetinius dokumentus pateikti naudojantis informacinės sistemos *„E. sąskaita“* priemonėmis. Šalys gali susitarti ir dėl kitų PVM sąskaitų – faktūrų, sąskaitų – faktūrų, kreditinių ir/ar debetinių dokumentų pateikimo būdo.
	5. Šia Sutartimi šalys susitaria, kad vadovaujantis Lietuvos Respublikos Pridėtinės vertės mokesčio įstatymo nuostatomis (įstatymo 79 str. ) Pardavėjas perduos Pirkėjui elektronines kreditines (patikslinančias) PVM sąskaitas – faktūras elektroninėmis priemonėmis, o Pirkėjas neatšaukiamai sutinka tokias PVM sąskaitas - faktūras priimti, todėl rašytinių (popierinių) kreditinių (patikslinančių) PVM sąskaitų - faktūrų atsisakoma.
5. **SANKCIJOS**
	1. Pirkėjui vėluojant atsiskaityti su Pardavėju pagal šią Sutartį, Pardavėjas turi teisę reikalauti iš Pirkėjo, o Pirkėjas privalo sumokėti 0,02% (dviejų šimtųjų) dydžio delspinigius už kiekvieną Pirkėjo pavėluotą atsiskaityti dieną nuo pavėluotos apmokėti sumos. Jei vėlavimas viršija 20 (dvidešimt) dienų, Pardavėjas turi teisę reikalauti, o Pirkėjas įsipareigoja sumokėti 0,05 (penkių šimtųjų) % dydžio delspinigius už kiekvieną pavėluotą atsiskaityti dieną nuo neapmokėtos sumos. Pardavėjui raštiškai pareikalavus iš Pirkėjo sumokėti delspinigius, nuo pranešimo gavimo dienos laikoma, kad bet kokiu mokėjimu Pirkėjas visų pirma sumoka delspinigius.
	2. Pardavėjas turi teisę be papildomo įspėjimo sustabdyti Prekių pardavimą, o taip pat vienašališkai nutraukti Sutartį tuo atveju, jeigu Pirkėjas daugiau kaip 20 (dvidešimt) dienų pažeidžia Sutartyje nustatytus atsiskaitymo terminus arba kitaip pažeidžia Sutartyje numatytus įsipareigojimus. Tokiu atveju Pardavėjas turi teisę reikalauti skolos ir netesybų sumokėjimo bei visų savo patirtų nuostolių atlyginimo.
	3. Pagrindu Pardavėjui vienašališkai nutraukti Sutartį taip pat gali būti gauta informacija apie Pirkėjo nemokumą, kreditų negrąžinimą bei kitų prisiimtų finansinių įsipareigojimų nevykdymą.
	4. Pirkėjui negrąžinus 100% gautos iš Pardavėjo apyvartinės taros, grąžinus nekokybišką ar nestandartinę tarą, Pirkėjas sumoka už negrąžintą, nekokybišką ar nestandartinę tarą pagal Pardavėjo pateiktą PVM sąskaitą - faktūrą. Pardavėjas įvertina tarą užstatine verte ir prideda teisės aktų nustatyto dydžio PVM.
	5. Papildomos Pardavėjo išlaidos, susijusios su susidariusio įsiskolinimo susigrąžinimu, yra dengiamos Pirkėjo sąskaita. Pardavėjas turi teisę skolos susigrąžinimui pasitelkti trečiuosius asmenims, kuriems turėtas išlaidas apmoka Pirkėjas.
	6. Šalys be išlygų patvirtina, kad visos šioje Sutartyje numatytos sankcijos yra proporcingos numatytiems pažeidimams, protingos bei teisingos, ir pareiškia, kad Sutartyje numatytas netesybas laiko minimaliu ir neįrodinėtinu nuostolių dydžiu, kurio sumokėjimo viena šalis turi teisę reikalauti už kitos šalies įsipareigojimų nevykdymą.
6. **SUTARTIES GALIOJIMO TERMINAS**
	1. Sutartis galioja nuo jos pasirašymo dienos ir galioja vienerius metus. Šalių sutarimu sutartis gali būti pratęsta 2 kartus po 12 mėnesių.
	2. Pardavėjas turi teisę vienašališkai nutraukti Sutartį pateikiant vienašališką raštišką pranešimą Pirkėjui ne vėliau kaip prieš 5 (penkias) dienas iki numatomos Sutarties nutraukimo datos.
7. **GINČŲ SPRENDIMAS**
	1. Šalys dės visas pastangas, kad visi ginčai dėl šios Sutarties vykdymo būtų sprendžiami derybų keliu. Nepavykus išspręsti ginčo derybų keliu, ginčas sprendžiamas Lietuvos Respublikos teisme. Ginčai, kylantys iš šios Sutarties, yra teismingi Pardavėjo buveinės vietos teismui.
8. **KITOS SĄLYGOS**
	1. Ši Sutartis gali būti keičiama ir pildoma, šalims pasirašant atskirą susitarimą, pridedamą prie šios Sutarties.
	2. Jei bet kuri Sutarties sąlyga tampa prieštaraujančia Lietuvos Respublikos įstatymams ar kitiems norminiams aktams, ši sąlyga nedaro įtakos kitų Sutarties sąlygų galiojimui. Tokiu atveju Sutarties šalys įsipareigoja dėti visas pastangas tam, kad galiojantiems norminiams aktams prieštaraujanti sąlyga būtų pakeista kita artimiausia pagal prasmę teisėta sąlyga.
	3. Visi kiti, šia Sutartimi nesureguliuoti, Sutarties vykdymo klausimai sprendžiami vadovaujantis Lietuvos Respublikoje galiojančiais teisės aktais.
	4. Ši Sutartis yra sudaryta dviem egzemplioriais, po vieną kiekvienai Šaliai.
9. **SUTARTIES ŠALIŲ REKVIZITAI**

**Priedas Nr.1 prie 2024m d. sutarties Nr. OFD-VP24-139**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Pavadinimas** | Mato vnt. | Vnt. įkainis EUR be PVM | **Vnt. įkainis EUR su PVM** | **Kiekis** | **Suma be PVM** | **Suma su PVM** |
| *1* | *2* | *3* | 5 | *6* | *7* | *8* | *9* |
| 1. | Natūralus mineralinis vanduo AKVILĖ Kids, negazuotas, 0,5 l, PET D | vnt. | 0,45 | 0,54 | 3000 | 1350,00 | 1620,00 |
| 2. | Natūrali tyrelė ANELA, obuolių ir mangų, be pridėtinio cukraus, 200g | vnt. | 1,25 | 1,51 | 200 | 250,00 | 302,00 |
| 3. | Natūrali tyrelė ANELA, obuolių ir kriaušių, be pridėtinio cukraus, 200g | vnt. | 1,25 | 1,51 | 200 | 250,00 | 302,00 |
| 4. | Natūrali tyrelė ANELA, obuolių ir bananų, be pridėtinio cukraus, 200g | vnt. | 1,25 | 1,51 | 200 | 250,00 | 302,00 |
| 5. | Natūrali tyrelė vaikams ANELA, obuolių, be pridėtinio cukraus, 100g | vnt. | 0,98 | 1,19 | 200 | 196,00 | 238,00 |
| 6. | Natūrali tyrelė vaikams ANELA, obuolių ir kriaušių, be pridėtinio cukraus, 100g | vnt. | 0,98 | 1,19 | 200 | 196,00 | 238,00 |
| 7. | Natūrali tyrelė vaikams ANELA, obuolių ir bananų, be pridėtinio cukraus, 100g | vnt. | 0,98 | 1,19 | 200 | 196,00 | 238,00 |
| 8. | Įvairių vaisių sulčių gėrimas ELMENHORSTER Vita Tigras, su vitaminais 0,2 l | vnt. | 0,34 | 0,41 | 500 | 170,00 | 205,00 |
| 9. | Įvairių uogų sulčių gėrimas ELMENHORSTER Vita Tigras, su vitaminais 0,2 l | vnt. | 0,34 | 0,41 | 500 | 170,00 | 205,00 |
| 10. | Obuolių sultys GRANINI, 100%, 0,25 l D | vnt. | 1,05 | 1,27 | 500 | 525,00 | 635,00 |
| 11. | Raudonųjų vynuogių sultys GRANINI, 100%, 0,25 l D | vnt. | 1,05 | 1,27 | 500 | 525,00 | 635,00 |
| 12. | Pomidorų sultys GRANINI, 100 %, 0,25 l D | vnt. | 1,05 | 1,27 | 500 | 525,00 | 635,00 |
| 13. | Apelsinų sultys GRANINI, su minkštimu, 100%, 0,25 l | vnt. | 1,05 | 1,27 | 500 | 525,00 | 635,00 |
| 14. | Veganiški migdoliniai sausainiai THE BEGINNINGS, su pekano riešutais, 80 g | vnt. | 3,29 | 3,98 | 500 | 1645,00 | 1990,00 |
| 15. | Sausainiai Mini Ania Jungle, šokolado skonio, 100g | vnt. | 1,03 | 1,25 | 500 | 515,00 | 625,00 |
| 16. | Saus. Mini , kak. skon. 100g  | vnt. | 1,03 | 1,25 | 500 | 515,00 | 625,00 |
| 17. | Sausainiai SANTE Fit Cereal, kakavos skonio, 50 g | vnt. | 1,03 | 1,25 | 500 | 515,00 | 625,00 |
| 18. | Javainių batonėlis CERBONA Cocoa Nuts,20g  | vnt. | 0,25 | 0,3 | 500 | 125,00 | 150,00 |
| 19. | Javainių batonėlis CERBONA Red fruits, 20 g | vnt. | 0,25 | 0,3 | 500 | 125,00 | 150,00 |
| 20. | Batonėlis SMART TEAM, 25 g | vnt. | 0,56 | 0,68 | 500 | 280,00 | 340,00 |
| 21. | Traškūs kukurūzai FLIPS, 50 g | vnt. | 0,4 | 0,48 | 500 | 200,00 | 240,00 |
| 22. | Traškučiai TALERIAI, du viename, 70 g | vnt. | 0,81 | 0,98 | 500 | 405,00 | 490,00 |
| 23. | Traškučiai TALERIAI, kokosiniai 70 g | vnt. | 0,81 | 0,98 | 500 | 405,00 | 490,00 |
| 24. | Traškučiai TALERIAI, bananiniai, 70 g | vnt. | 0,81 | 0,98 | 500 | 405,00 | 490,00 |
| 25. | Keturių grūdų trapučiai SAULĖS GRŪDAS, 31 g | vnt. | 0,33 | 0,4 | 500 | 165,00 | 200,00 |
| 26. | Grikių trapučiai, 100 g  | vnt. | 0,87 | 1,05 | 500 | 435,00 | 525,00 |
| 27. | Kviečių trapučiai, 100 g | vnt. | 0,55 | 0,67 | 500 | 275,00 | 335,00 |
| 28. | Riestainiai MARIO Amm Kids,150 g | vnt. | 0,78 | 0,94 | 200 | 156,00 | 188,00 |
| 29. | Riestainiai MARIO Amm Kids, 55 g | vnt. | 0,58 | 0,7 | 500 | 290,00 | 350,00 |
| 30. | Duonos lazdelės MARIO, su chia sėklomis, 70 g | vnt. | 0,68 | 0,82 | 500 | 340,00 | 410,00 |
| 31. | Krekeriai Moksleiviai, sūrūs, 70 g | vnt. | 0,62 | 0,75 | 500 | 310,00 | 375,00 |
|   |   |   |   |   |   | **12234,00** | **14788,00** |

Bendra pasiūlymo suma su PVM (skaičiais ir žodžiais) 14788,00 Eur (keturiolika tūkstančiai septyni šimtai aštuoniasdešimt aštuoni Eurai, 00 ct.)

Į šią sumą įeina visos išlaidos ir visi mokesčiai, taip pat PVM, kuris sudaro 2554 eur

Siūlomos prekės/paslaugos visiškai atitinka pirkimo dokumentuose nurodytus reikalavimus.